2000D0657 — FI — 01.01.2007 — 006.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

vaarallisten kemikaalien viennistä ja tuonnista annetun neuvoston asetuksen (ETY) N:o 2455/92 mukaisista yhteisön tuontipäätöksistä

Muutettu:

No

▼B

KOMISSION PÄÄTÖS,

tehty 16 päivänä lokakuuta 2000,

vaarallisten kemikaalien viennistä ja tuonnista annetun neuvoston asetuksen (ETY) N:o 2455/92 mukaisista yhteisön tuontipäätöksistä

(tiedoksiannettu numerolla K(2000) 2685)

(ETA:n kannalta merkityksellinen teksti)

(2000/657/EY)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon tiettyjen vaarallisten kemikaalien viennistä ja tuonnista 23 päivänä heinäkuuta 1992 annetun neuvoston asetuksen (ETY) N:o 2455/92 ( 1 ), sellaisena kuin se on viimeksi muutettuna asetuksella (EY) N:o 2247/98 ( 2 ), ja erityisesti sen 5 artiklan 2 kohdan,

(1) Asetuksessa (ETY) N:o 2455/92 säädetään, että komissio päättää ilmoitetun ennakkosuostumuksen menettelyä (PIC) edellyttävien kemikaalien osalta, onko aineen tuonti yhteisöön sallittua, mahdollisesti tietyin edellytyksin, vai kiellettyä.

(2) Yhdistyneiden kansakuntien ympäristöohjelma (UNEP) ja Yhdistyneiden kansakuntien elintarvike- ja maatalousjärjestö (FAO) on nimetty tarjoamaan sihteeristöpalvelut väliaikaisen PIC-menettelyn toimintaa varten, joka on perustettu tiettyjä kansainvälisesti markkinoituja vaarallisia kemikaaleja ja torjunta-aineita koskevasta ilmoitetun ennakkosuostumuksen menettelystä (PIC) Rotterdamissa 10 päivänä syyskuuta 1998 allekirjoitetun yleissopimuksen täysivaltaisten edustajien konferenssin päätösasiakirjalla, ja erityisesti päätöslauselmalla sen väliaikaisesta järjestelystä.

(3) Väliaikaisen PIC-menettelyn piiriin on lisätty kemikaaleja torjunta-aineina tai tarjunta-ainevalmisteina, joita koskevat tiedot komissio on saanut väliaikaisen sihteeristön toimittamissa päätöksenteko-ohjeissa.

(4) Komission, joka toimii yhteisenä nimettynä viranomaisena kemikaalien osalta, on toimitettava kansainvälistä PIC-menettelyä hoitavalle toimivaltaisille viranomaisille päätös yhteisön ja jäsenvaltioiden puolesta.

(5) Väliaikainen sihteeristö on pyytänyt PIC-menettelyyn osallistuvia ilmoittamaan tuontipäätöksistä erityisellä tuojamaan vastinelomakkeella.

(6) Komission on käytettävä mahdollisuuksien mukaan voimassa olevia yhteisön menettelyjä ja varmistettava, että vastineet eivät ole ristiriidassa voimassa olevan yhteisön lainsäädännön kanssa. Komission on kuitenkin otettava huomioon myös jäsenvaltioiden tuontikiellot tai tiukat rajoitukset yhteisön päätöksen voimaantuloon saakka.

(7) Binapakryyli, kaptafoli, haksaklooribentseeni, pentakloorifenoli ja toksafeeni ovat kiellettyjä tai ankaran sääntelyn alaisia yhteisössä, erityisesti tiettyjä tehoaineita sisältävien torjunta-aineiden markkinoille saattamisen ja käytön kieltämisestä 21 päivänä joulukuuta 1978 annetun neuvoston direktiivin 79/117/ETY ( 3 ), sellaisena kuin se on viimeksi muutettuna direktiivillä 91/188/ETY ( 4 ), tai tiettyjen vaarallisten aineiden ja valmisteiden markkinoille saattamisen ja käytön rajoituksia koskevien jäsenvaltioiden lakien, asetusten ja hallinnollisten määräysten lähentämisestä 27 päivänä heinäkuuta 1976 annetun neuvoston direktiivin 76/769/ETY ( 5 ), sellaisena kuin se on viimeksi muutettuna direktiivillä 1999/77/EY ( 6 ), mukaisesti. Sen vuoksi olisi tehtävä näiden aineiden osalta lopullinen päätös tuonnista.

(8) Aineet 2,4,5-T, klorbentsilaatti, lindaani, metamidofossi, metyyliparationi, monokrotofossi, parationi ja fosfamidoni kuuluvat yhteisön lainsäädännön soveltamisalaan, erityisesti kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY ( 7 ), sellaisena kuin se on viimeksi muutettuna komission direktiivillä 2000/50/EY ( 8 ), tai biosidituotteiden markkinoille saattamisesta 16 päivänä helmikuuta 1998 annetun Euroopan parlamentin ja neuvoston direktiivin 98/8/EY ( 9 ) soveltamisalaan, joissa kummassakin säädetään siirtymäajasta, jonka kuluessa jäsenvaltiot voivat päättää kansallisesti näiden direktiivien soveltamisalaan kuuluvista aineista ja tuotteista yhteisön päätöksen voimaantuloon saakka. Sen vuoksi olisi tehtävä näiden aineiden osalta väliaikainen päätös tuonnissa.

(9) Tässä päätöksessä säädetyt toimenpiteet ovat neuvoston direktiivin 67/548/ETY ( 10 ) 29 artiklalla perustetun komitean lausunnon mukaiset,

sekä katsoo seuraavaa:

ON PÄÄTTÄNYT SEURAAVAA: